Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 555/11/6601	Banská Bystrica, 23.8.2013
EEČ : 2-45-183-2013

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 28.6.2012, spisová značka 2 Pv 555/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1/ dňa 14.08.2006 v presne nezistenom čase z doposiaľ nezistenej príčiny predložil na Regrutačnom stredisku XXXXX ako pravé vysvedčenie o maturitnej skúške zo Stredného odborného učilišťa strojárskeho  XXXXX,  odbor mechanik nastavovač, zameranie  obrábacie stroje a linky, pre školský rok 200 - 2001, číslo maturitného protokolu  12, vydaného dňa 26.05.2001, hoci  na uvedenej škole nikdy neštudoval a nebol jej študentom a podľa písomného  vyjadrenia riaditeľa tejto školy uvedené vysvedčenie tejto školy je  falošné,

2/  dňa 29.10.2007 v presne nezistenom čase z doposiaľ nezistenej príčiny, po neúspešnej žiadosti o prijatie do služobného pomeru do XXXXX Slovenskej republiky z roku 2006 opakovane  predložil na Regrutačnom stredisku XXXXX ako pravé vysvedčenie o maturitnej skúške zo Stredného odborného učilišťa strojárskeho  XXXXX,  odbor mechanik nastavovač, zameranie  obrábacie stroje a linky, pre školský rok 2000 - 2001, číslo maturitného protokolu  12, vydaného dňa 26.05.2001, hoci  na uvedenej škole nikdy neštudoval a nebol jej študentom a podľa písomného  vyjadrenia riaditeľa tejto školy uvedené vysvedčenie tejto školy je  falošné,

Uznesením prokurátora Okresnej prokuratúry Banská Bystrica zo dňa 28.6.2012, spisová značka 2 Pv 555/11/6601, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora  Okresnej prokuratúry Banská Bystrica  sp.zn.  2 Pv 555/11/6601 zo dňa 28.06.2012 bolo podľa § 216 ods. 1 Tr.por. podmienečne zastavené trestné stíhanie  obvineného  XXXXX pre prečin  falšovanie a pozmeňovanie verejnej litin, úrdnej pečate, úradnej uzávery, úradného znaku a úradnej značky  podľa § 352 ods. 1 Tr.zák. na tom skutkovom základe, ako je uvedené vo výrokovej časti  citovaného uznesenia. Obvinenému bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť  07.07.2012 a teda skúšobná doba trvala do 07.07.2013.

	Za účelom zistenia, či obvinený  viedol počas skúšobnej doby  riadny život, boli zabezpečené charakteristiky, z ktorých vyplýva nasledované:  Počas skúšobnej doby obvinený nemal žiadny  zápis  v registri trestov, z Ústrednej evidencie priestupkov vyplýva, že obvinený počas skúšobnej doby nebol priestupkovo riešený,  zo správy obce tak isto nevyplývajú žiadne negatívne skutočnosti. Zo správy OO PZ XXXXX tak isto vyplýva, že za uvedené obdobie nebol trestne stíhaný, pričom sa jedná o celoslovenskú lustráciu tak isto ako v prípade priestupkov.

	Na základe uvedeného  teda bolo zistené, že obvinený počas skúšobnej doby  riadne  vyhovel  stanoveným podmienkam § 217   ods. 1 Tr.por. a preto bolo potrebné  rozhodnúť tak, ako je uvedené vo  výrokovej časti tohto  uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor